หากกินยาคุมหมดแผงไปแบบ 28 เม็ด ต่อมากินแผงใหม่กินได้1เม็ด แล้วมีเพศสัมพันธ์ อย่างนี้จะท้องไหมคะ พอดีเป็นประจำเดือนได้5-6วัน พอดี
สวัสดีค่ะ หากการทานยาคุมกำเนิดแผงที่ผ่านมา ทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม และเมื่อทานยาครบ 28 เม็ดแล้ว ก็ได้เริ่มทานแผงใหม่ในวันถัดไปทันที ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่อง โดยจะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์จึงมีน้อยกว่า 1% ค่ะ